| **Zenonas Namavičius** |
| --- |
|  |
| Gimė | 1943 m. gegužės 15 d.Eimuliškis, Panevėžio rajonas |
| Mirė | 2019 m. spalio 23 d. (76 metai)Vilnius |
| Sutuoktinis (-ė) | Nijolė Namavičienė |
| Vaikai | Justas, Andrius |
|  |
| Veikla | teisininkas, diplomatas |
|  |
| Alma mater | 1967 m. Vilniaus universitetas |

**Zenonas Namavičius** (1943 m. gegužės 15 d. Eimuliškyje, Panevėžio rajonas - 2019 m. spalio 23 d. Vilniuje) – teisininkas, teisėtyrininkas, teisės istorikas, buvęs diplomatas, ambasadorius, LR Konstitucinio Teismo teisėjas.

Biografija
----------

1959–1961 m. Panevėžio melioracinės statybos tresto darbininkas. 1961–1962 m. Panevėžio gamyklos „Lietkabelis" darbininkas. 1967 m. VU Teisės fakultete baigė teisės studijas, įgijo teisininko kvalifikaciją. 1967–1993 m. dirbo VU TF Valstybės ir teisės teorijos ir istorijos katedroje. 1970–1973 m. baigė aspirantūrą Maskvos M. Lomonosovo universiteto Teisės fakultete. 1973 m. apgynė teisės mokslų kandidato disertaciją „Joachimo Lelevelio politinė teorija", teisės mokslų kandidatas. 1974–1984 m. VU Teisės fakulteto prodekanas. 1975–1976 m. stažavosi Vienos universitete. 1984–1990 m. VU Teisės fakulteto docentas, 1990–1991 m. dekanas, 1991–1993 m. VU prorektorius. 1989–1992 m. Lietuvos teisininkų draugijos pirmininkas.

1993–1999 m. LR nepaprastasis ir įgaliotasis ambasadorius Vokietijoje. 2000–2002 m. LR ambasadorius Rusijos Federacijoje, 2001–2002 m. ir Armėnijos respublikoje. 2002–2011 m. LR Konstitucinio Teismo teisėjas. Buvo LR Konstitucijos projekto rengimo grupės narys, VU TF Teisės teorijos ir istorijos katedros docentas; dėstyti dalykai – Politinių ir teisinių teorijų istorija (vientisųjų teisės studijų programoje); Teisės filosofija ir teisinės minties istorija (teisės doktorantūroje).

Buvo vedęs, žmona Nijolė Namavičienė - M. K. Čiurlionio menų mokyklos mokytoja pianistė. Sūnus Justas Namavičius, teisininkas, Bonos universiteto Teisės ir valstybės mokslų fakulteto Baudžiamosios ir baudžiamojo proceso teisės katedros mokslo darbuotojas, teisės doktorantas; Andrius Namavičius (g. 1968 m.), diplomatas, ambasadorius.

Bibliografija
-------------

* Liaudies draugovininkui apie teisę / Kęstutis Lapinskas, Zenonas Namavičius, Vladas Pavilonis. – Vilnius: Mintis, 1979. – 239 p.
* Šiuolaikinių buržuazinių politinių teorijų kritinė apžvalga: mokymo priemonė speckursui. – Vilnius, 1987. – 47 p.
* Valstybės ir teisės teorija: mokymo priemonė. – Vilnius: Mintis, 1989. – 153 p. – ISBN 5-417-00192-9
* *Лелевель. – Москва: Юридическая литература, 1991. – 112 с.: ил*. – ISBN 5-7260-0328-4

Bibliografija
-------------

* 2003 m. ordino „Už nuopelnus Lietuvai" Komandoro kryžius

Šaltiniai
---------

1. ↑  Pretendentai į kandidatus į Lietuvos Respublikos Konstitucinio Teismo teisėjus
2. ↑   Archyvuota kopija 2013-12-26 iš Wayback Machine projekto.
3. ↑
4. ↑
5. ↑
6. ↑
7. ↑

  


| Politinis postas |
| --- |
| Prieš tai:**Vaidotas Antanaitis** | **Lietuvos ambasadorius Vokietijos Federacinėje Respublikoje** 1993–1999 m. | Po to:**Vaidievutis Geralavičius** |
| Prieš tai:**Romualdas Kozyrovičius** | **Lietuvos ambasadorius Rusijos Federacijoje** 2000–2002 m. | Po to:**Rimantas Šidlauskas** |
| Prieš tai:**–** | **Lietuvos Respublikos ambasadorius Armėnijoje (rezidavo Maskvoje)** 2001–2002 m. | Po to:**Rimantas Šidlauskas** |